1979ko Nafarroako Parlamenturako hauteskundeak

1979ko Nafarroako Parlamenturako hauteskundeak urte horretako apirilaren 3an ospatu ziren. Hauek izan ziren frankismoaz geroztik Nafarroako Parlamenturako lehenengo hauteskundeak, eta 70 parlamentari hautatu ziren (hurrengo hauteskundeetan baino 20 gehiago). Hauteskunde hauen ondoren, 1982an, Nafarroako Foru Hobekuntza onartu zen.

 Hauteskunde sistema 
121/1979 Errege Dekretuaren bidez Parlamenturako lehenengo hauteskundeetarako hauteskunde sistema zehaztu zen. Sistema hori Nafarroako Foru Aldundiko lehendakari ordeak (Amadeo Marco) Espainiako presidentearekin (Adolfo Suárez) eta Barne Ministroarekin (Rodolfo Martín Villa) adostu zuen. Parlamentariak sufragio unibertsal eta zuzenaren bidez hautatu ziren, eta guztira 70 parlamentarik osatu zuten Parlamentua.

Lehenengo hauteskundeetarako, Nafarroa sei hauteskunde barrutitan banatu zen (bat merindade bakoitzeko Iruñeko merindadean izan ezik): Tuterako merindadea, Lizarrako merindadea, Zangozako merindadea, Erriberriko merindadea, Iruñeko udalerria eta gainerako Iruñeko merindadea. Barruti bakoitzari gutxienez bost parlamentari zegozkion, eta gainerako 40 parlamentariak barruti bakoitzaren biztanleriaren arabera proportzionalki banatu ziren. Horrela, eserlekuen banaketa ondorengoa izan zen: 10 Lizarrarentzat, 9 Erriberrirentzat, 18 Iruñearentzat, 13 Iruñeko merindadearentzat, 9 Zangozarentzat eta 11 Tuterarentzat.

Barruti bakoitzean boto gehien lortu zituzten 6 hautagaiak eta Tuteran sostengu gehieneko bi hautagaiak izan ziren foru ahaldun berriak eta Nafarroako Gobernua hautatzeko arduradunak. Hauteskunde sistema hori ez da inoiz berriz erabili Nafarroako hauteskundeetan.

 Emaitza ofizialak 
 20px 1979ko Nafarroako Parlamenturako hauteskundeak → Alderdia Botoak % Eserlekuak +/- Zentro Demokratikoaren Batasuna (UCD) 68.040 26,80 20 20 Euskadiko Alderdi Sozialista (PSE-PSOE) 48.289  19,02 15 15 Nafar Herriaren Batasuna (UPN) 40.764  16,06 13 13 Herri Batasuna (HB) 28.244  11,12 9 9 Agrupaciones Electorales de Merindad (Amaiur) 17.282  6,81 7 7 Eusko Jeltzaleak (EJ) 12.845  5,06 3 3 Euskal Herriko Karlista Alderdia (EKA) 12.165  4,79 1 1 Unión Navarra de Izquierdas (UNAI) 7.419 2,92 1 1 Agrupación Electoral Independientes Forales Navarros (IFN) 3.729  1.47  1 1 Besteak 15.100 5,95 0 10px Baliogabeak 3.399 0,93 N/A Zuriak 1.043 0,29 N/A

Lehendabiziko hauteskunde hauetan, 365.080 nafarretatik 258.330ek bozkatu zuten (%70,76a), hau da, 106.749 abstentzioak izan ziren (%29,24a). 7 ahaldun nagusiek osatu zuten Nafarroako Gobernua (4 UCDkoak, eta PSOE, HB eta AEMko bana). Jaime Ignacio Del Burgo Tajadura UCDko zerrendaburua lehendakari bihurtu zen. 1980an ustelkeria eskandalu bat izan zela eta dimititu zuen, eta Juan Manuel Arzak (UCD) hartu zuen bere lekua. Legealdi honetan 1982ko Nafarroako Forua Berrezarri eta Hobetzeari buruzko Lege Organikoa onartu zen.

 Erreferentziak 

 Kanpo estekak 

Kategoria:Nafarroako Parlamenturako hauteskundeak